ทันเกมส์ ภาคบ่าย – บล.ไทยพาณิชย์
บล.ไทยพาณิชย์ ระบุในบทวิเคราะห์บ่ายนี้
9 เม.ย. 2558

สรุปภาวะตลาดภาคเช้า
SET แกว่งแคบ+วอลุ่มเบาบาง – SET ในอีก 2 วันทำการ ก่อนหยุดยาวเทศกาลสงกรานต์ แกว่งตัวแคบๆ โดยมีปัจจัยถ่วงจากการอ่อนตัวของกลุ่มพลังงานตามราคาน้ำมันดิบที่ปรับลงเมื่อคืน และ KBANK ขึ้น XD (3.5 บาทต่อหุ้น) นอกนั้นยังไม่มีปัจจัยกำหนดทิศทางตลาดนัก สะท้อนตลาดภูมิภาคซึ่งเคลื่อนไหวไร้ทิศทางบวกลบคละเคล้า ทั้งนี้ SET ปิดตลาดที่ 1546.20 จุด +1.34 จุด ด้วยมูลค่าซื้อขายที่เบาบางเพียง 1.3 หมื่นลบ. กลุ่มหลักพลังงานถ่วงตลาด ปิดลบ -0.6% ขณะที่ ICT ทรงตัว และแบงก์ +0.6
 
กลยุทธ์ที่แนะนำ :
ช่วงบ่าย: การปรับขึ้นในช่วงนี้ยังจำกัด และมีแนวโน้มอ่อนตัวมากกว่า โดยหลุดต่ำกว่า 1540 จุด จะเป็นสัญญาณลบชัดขึ้น ซึ่งเรามองเป้าหมายในการอ่อนตัวชุดนี้ มองแนวรับไว้ที่ 1530 และ 1520 จุด ตามลำดับ ปัจจัยกดดันมาจาก แรงขายก่อนหยุดยาว และสัญญาณที่ไม่ดีนัก หลังเมื่อวาน นักลงทุนสถาบันกลับมาขายสุทธิครั้งแรกในรอบ 7 วันกว่า -1.3 พันลบ. กลยุทธ์ จะซื้อหุ้น รออ่อนตัวก่อน ส่วนผู้ถือหุ้นอยู่ แบ่งขายบางส่วน และรอรับกลับใหม่ที่แนวรับ ทั้งนี้ หุ้นแนะนำตามสัญญาณเทคนิค ได้แก่ KAMART (รับ 7.80 ต้าน 8.60 Cut 7.60) และ TEAM (รับ 3.06 ต้าน 3.46 Cut 2.96)